Fil-Qorti t’Għawdex, il-pulizija ressqet taħt arrest quddiem il-Maġistrat tal-Għassa, lil raġel ta’ 36 sena mix-Xewkija. Xavier Bajada, ġie akkużat li fil-lejl li għadda, għamel ferita ta’ natura gravi fuq persuna waqt li kien fi stabbiliment fl-Imġarr. Kien akkużat ukoll li kiser il-paċi pubblika b’ għajjat u ġlied u li sar reċidiv b’diversi sentenzi mill-Qorti t’Għawdex. Xavier Bajada wieġeb li mhux ħati. Huwa ngħata l-ħelsien mill-arrest b’diversi kundizzjonijiet, fosthom depożitu ta’ €1,000 u garanzija personali ta’ €9,000.